Ըստ արտաքին գործոց նախարարութեան՝ «կրօնական տեղացի մասնագէտները հաղորդած են, որ կառավարութիւնը կը շարունակէ փակել մզկիթները, զանոնք վերանորոգելու պատրուակով, սակայն կ՛ըսեն, որ իրական պատճառը այն է, որ կառավարութիւնը մտահոգ է, որ մզկիթները կը ծառայեն իբրեւ ծայրայեղական տեսակէտներու տարածման վայրեր: Կառավարութիւնը շարունակած է վերահսկել կրօնական նիւթերու ներածումը, տարածումը եւ վաճառքը: Դատարանները տուգանքի ենթարկած են բազմաթիւ անձեր՝ կրօնական նիւթերու անթոյլատրելի վաճառքի կամ տարածման յանցանքով, թէեւ որոշ անձեր բողոքի միջոցով ջնջել տուած են իրենց տուգանքները: Կառավարութիւնը հովանաւորած է երկրին մէջ տեղի ունեցող դասընթացքները՝ կրօնական հանդուրժողականութեան նպաստելու նպատակով եւ պայքարած է կրօնական ծայրայեղականութիւն համարուող երեւոյթներու դէմ»։